**2 ОКТОМВРИ 2025 г.**

**Наказателно дело от общ характер №409/2025 година – 10:00 часа**

На 02.10.2025 година ще се проведе разпоредително съдебно заседание по наказателно дело №409/2025 година, образувано срещу Р.Б.Т., роден 1986 година, от село Ореховица.

Той е обвинен в това, че на 18.02.2022 година в централната част на град Плевен, чрез заплаха, отнел парите на двама случайно преминаващи покрай него младежи. Заплахата към тях била, че подсъдимият притежава нож и ако се наложи ще го използва. Отнетите суми са на обща стойност 15 лева.

Подсъдимият е с трайно изградени престъпни навици, упорита престъпна дейност и е лежал в затвора, без това да има поправителен ефект. В момента, той изтърпява наказание лишаване от свобода по друго дело в Затвора Плевен.

Обвинителният акт е внесен в Окръжен съд – Плевен на **27.05.2025** година и е образувано настоящото дело.

В днешното разпоредително съдебно заседание, подсъдимият е поискал делото да се гледа по реда на съкратеното съдебно следствие, като е признал вината си и не е искал да се събират доказателства за нея. Съдът е постановил присъда, с която на Р.Б.Т. е наложил наказание от четири години и девет месеца лишаване от свобода, при първоначален строг режим.

Присъдата не е влязла в сила. Същата може да се обжалва пред Апелативен съд – Велико Търново, в петнадесетдневен срок, считано от днес.

**Връзки с обществеността 2 октомври 2025 г.**

**e-mail:** **os\_press@abv.bg**